STORI SHACPR GWAS, 


Gan SARNICOL. 


(TAFODIAITH Sir Aberteifi... GOLYGFA : Neithior yn agos i Landyssul. 
AMSER : Haner can mlynedd yn ol). 


Wel, wel, dyma Mari yn briod a Dafy' mab ioua Ty'ncôd ; 

Megis ddo rw i'n cofio i geni yn fabi bach perta ariôd. 

I thad? Rwi'n i gofio fe'n net, druan, a'i dad a'i dacâ gydag e ; 
A thyma fi'n fyw i weld neithor i ferch heno yto'n 'r un lle. 


'Rwy'n was yma nawr, wel aroswch —os nad wy'n mistaco, fe fydd 
Yn haner can mlyne Clyngeua, yn enill whech chinog y dydd, 

Mi fues yn grwt yn bugila, a llynfu yn nyddie'i mangô ; 

Mi ddyrnes am orie cyn brecwast godderbyn a'i thad a'i thacâ. 


Gyllinwch un faril yn rhagor, a galwch am ddamper bob un ; 

I Shaci gâl amser i adrodd i stori fach ddismol, ddilân. 

'Stim syndod fod hireth yn pwyso «ar Shaci sy'n hen ag yn gam, 
Wrth weled y groten a fagodd yn madel ag aelwd i mham. 


Un flyne ar bymtheg Ffair Llanarth ddiwetha, 'r odd Mari'n saith ôd, 

A'i thad newy'i gladdu—fu bachgen ddim gwell yn y cwmydd ariôd. 
Rown i'n heini a sgeiddig pryd hyny, ag yr own ar 'y nghryfdwr yn falch ; 
Ag er nad mor ifanc a bues, yn gyru dou geffyl i'r calch. 


Rodd Mari a'i gwallt fel yr olden, a'i gwrls dros i hysgwydd yn llâs, 
A'i boche mor goch a'r grawelen, a'i llyged fel cenin o las. 

Addewes rhyw dro cawsai ddwad am shwrne, ar weitha i mham, 
Gyda fi yn y cart glas dou geffyl i'r Fan Galch i Gafyrddin bob cam. 

O, amser nodedig odd hwnw, mi ddreifwn dan whiban yn braf, 

A nhrâd ar y shafft drw Bencader a'r seren ar wybyr yr haf. 

Dodd neb a dou geffyl mor sgeiddig, nag offer yn sheino yn fwy ; 

Na chartwr mwy medrus na Shaci, ta chi'n whilo holl ffermydd y plwy. 


Ond rhaid i fi ddachre fy stori—rown i'n dod o Gafyrddin un tro; 
'Rodd hi byti ddou yn y bore, ag yn dowyll, 'rwy'n cofio fel ddô, 

'Rodd hi'n glôs ar y rhiw, ag fe whyse'r ceffyle wrth dynu y cart ; 
Ag yn wir ma'n rhaid i fi gyfadde i fi alw mewn tafarn am gwart. 


Pan ddoes i o'r diwedd i'r gwastod, 'rodd tipyn yn rhagor o âr, 

Ag ele'r ceffyle'u hunen yn ddiddig dros fyny' Shir Gâr. 

Mi neides i'r cart am ryw dipyn, i spario yn nghoese am spêl ; 
Gorweddes a chysges fel deiar ; bwrddwydes a gweles—beth? Wel— 


Mi glywswn lais Tomos yn gweiddi—mi wn mai ychydig a'i cred— 
Do, gweles, a chlywes dad Mari yn gweiddi,—“ Dihuna, a rhed.” 
Dihunes, a rhwbies yn llyged, er 'u bod ar y ngweitha i'n cau— 

A gwelwn i lawr yn Shir Bemro, fod ambell i fellten yn gwau. 


Ond, twt ! mi feddylies, 's dim densher, ma mellt yn gyffredin yr haf, 
Mi ddaw y cynhaua'n gynharach, a daw'r barlys i hodi yn braf. 

Ma'r nosweth yn glôs, ag ma'r ddiod yn gref, ag yn gwasgu fel plwm-— 
Anghofies y breuddwd, ag yna dachroies ail gysgu yn drwm. 


Yn y fan, mi ddachroies ail weled a chlywed i thad fel yr ôdd 
Pan ôdd e yn fyw, yn y ngalw, a chododd yr alwad yn flô'dd. 
Mi gwelwn e'n sefyll i fyny yng nghanol mân ithin y rhos, 

Yn ymyl pwll enbyd, mi gwelwn yn glir yn y mellt yn y nos ! 


Dihunes a neides ar unwaith, heb feddwl am lein nag am ffrwyn : 
'Doedd ise ond “ We !” i'r cyffyle—arosodd y ddou fel yr ŵyn. 
Mi es dros y claw fel y milgi: drw'r dryssi a drw'r ithin mân : 
Ag hyd heddy, nis gwn mwy na'r marw pwy shwt yr arwenwd fi mlân. 

?Rodd y mellt fel y nadrodd yn whare, a'r glaw yn dyferu fel pys . 
Ond ymlan es drw ganol y cwbwl—a'n llyged yn llanw o whys. 

?Dodd gen i ddychymyg beth odd yn y nreifo i fel hyn yn y blân ; 
Nag amcan i ble'r own i 'n myned drwy'r ithin a'r dyfrodd a'r tân. 


Ond ddoith mellten yn fwy na'r cyffredin, nes bo'r cyfan yn wynias i gyd— 
A gwelwn ddyferion y gawad, ar 'u ffordd lawr o'r owyr i'r byd. 

Mi welwn fynydde Shir Bemro, a llafur 'u hochre yn wyrdd 

A'r teie yn wyn rhwng y coedydd, a'r glaw yn dysgleirio'r y ffyrdd. 


Ond, beth odd yn symud at ddibyn hen gwarre owŷar 'slawer dy' ? 
Beth, plentyn ! ond cyn câl i weld e a'th y cyfan drachefen yn ddu ; 
Dychmyges fod rhwbeth yn gweiddi a rhedes fel gwallgo i'r lle ; 
Heb feddwl am safan y cware agore yn salw ar y dde. 


Onpai am y fellten wen yto ag un arall yn gloi ar ìi gwar— 

Fforwel fai i'r plentyn a finne yn yfflon ar waelod y cwâr. 

Gafeiles yn nillad y plentyn—mi scgrechodd a chwmpodd î'r llawr ; 
Gorweddson yn dou ar y ddaear—'rodd hi fel y fagddu yn awr. 


Ches i gyment a gaer gan y plentyn—a'th yn gelen fach oer yn yn llaw ; 
'Rodd y dillad yn lyb ag yn bringon a'i gwallt yn dyferu gan law. 
Datodes y dillad, a gwasges y nghot am y plentyn yn rhwym ; 

A thynes y ngwasgod a rhoddes i thrâd bach yn hono yn dwym. 


Ddoith mellten wen yto'n disgleirio yn ngwaelod y cwâr ar y llyn— 
A thwrw ofnadw yn i dilyn a gwasgwn y fach yn fwy tyn ; 

Mi es at yr hewl yn y nghyfer, a'r plentyn yn dyn yn y nghôl 

A ches fod y cart a'r ddou geffyl yr un fan pan yr es i yn ol. 


Mi rhoes hi yn dyner ag esmwyth yn y cart ar y garthen a'r gwellt ; 
'Rodd y storom yn dachre mynd heibo a phellhau 'rodd y tyrfe a'r mellt ; 
Mi gliriodd yr owyr yn fuan, ag yna mi dorodd y wawr— 

Rodd y plentyn yn dachre dihuno ag O ! mi nhabyddes hi nawr ! 

Agorodd y llyged bach gleison, symudodd y dwylo bach gwyn, 
Ddoith y rhosis yn ol idd i boche gyda chochni yr houl ar y bryn. 
Agorodd y wefus fach felus a gwedodd—“ O Shaci, 'na falch 

Ma Mari gâl dod o Gafyrddin, fel gwedest, ar ben y llwyth calch.” 


Do's ise dim gweyd wrthych ragor fod golwg ar Marigeni: 
A. gwedwch beth fynnoch, mae golwg ar Shaci y gwas gyda hi; 
Fe whilodd i mham a'r cwmdogion am dani trw gydol y nos, 
A whilo yr o'nt pan ddoes adre bob cornel o ddyffryn a rhos. 


Ond ma diwedd i gâl ar bob storom—ddoith y bore yn glir ac yn lâs ; 
Ddoith Mari ar ben y llwyth adre, yn gynnes yn nghot Shaci'r gwâs. 
A dyma hi heddy yn briod yn heiny a glân yn yn mysg ; 

Y groten fach berta drw'r cwmydd, beth bynnag a all fod i gwisg. 


Mi leicech gâl clwed, aie? pwy'n ledodd i'n strêt dros y rhos, | 
I achub y plentyn rhag ange yn nghanol y storm yn y nos, | 
Wel, os tynniff neb byth o ben Shaci rhaid iddo fod wrthi yn dâr— | 
Mai ysbryd o'r Nefodd a'i ledodd pryd hyny ar fyny' Shir Gâr. 


PHIS CHINIOG. 

